هذه الـTRICK بـ2018 أطلقته كَوكل اعتقد اغلب الهنا ميعرفوا.
لنفرض هسه انت ايميلك هذه على كَوكَل ( firstname.lastname@example.org ) هسه اني اريد ارسلك ايميل بلغلط قبل ال@ باي مكان من ايميلك كتبت الدوت (.) بالغلط مثل email@example.com لا تخاف رح يوصلك الايميل الك باي مكان تخلي (النقطة) باليوزرنيم مالتك الاصلي رح يظل الاستلام الك انت مثل من تشتري دومين خاص بيك وتسوي Forward لكل الدومين لحساب واحد هذني نفس شي فقط بالدوت يشتغل
يعني اني مثلا firstname.lastname@example.org رح اكدر اسجل بالعروض المجانية تطلب ايميل 7 مرات بهذه الايميلات دون ان الجئ لFree temp mail مثل:
email@example.com
firstname.lastname@example.org
email@example.com
firstname.lastname@example.org
email@example.com
firstname.lastname@example.org
email@example.com
كل هذه الايميلات رح تحول رسالة لحسابي الاصلي firstname.lastname@example.org اما شون تستخدم هذه الميزة لحماية خصوصيتك ؟ بكل بساطة لما توزع ايميلك الشخصي لاحد خلي لكل مجموعة شكل حتى تعرف منو سرب ايميل مالتك
مثلاً فلان شركة طلبتك ايميلك تنطيهم بهالشكل email@example.com
رجعت شركة ثانية طلبت ايميلك تنطيهم بهالشكل firstname.lastname@example.org
سجلت ب ايفنت وطلبو ايميلك تنطيهم بهالشكل email@example.com
وهكذا الخ..
لما ايميلك يتسرب او اذا الجهة انطيتهم ايميلك باعوا بياناتك ويبدون يدزولك اعلانات تشوف الايميل المستلم اللي دزولة هالبريد وتحول لمالتك الاصلي منو ؟ الشكل الاول لو ثاني لو ثالث وبهالحالة تعرف منو سرب ايميلك الشخصي خصوصاً اذا موقع عربي ميحترم خصوصية مستخدم رح تكَدر تكشفه.. نفس شي ويه مواقع تسجل بيها الخ… بالاضافة لما تشير ايميلك بالعالم خلي همين مختلف بكل مرة تشيره حتى بوتات اللي تجمع ايميلات عالانترنت متكدر تكشف/تطابق معلوماتك في حال سجلت بموقع وتم تسريب بياناتك
زين خلي احجيلكم على TRICK ثاني لمستخدمي ايميلات شركة YANDEX.COM
اذا انت مستخدم Mail.Yandex صح مارح يكون عندك ميزة الDot مال جيميل الفوكَ لكن رح تكَدر تستلم ايميل من خلال اكثر من 100 دومين لشركة انديكس موزع على العالم الشركة مخصصتها لكل دولة تستهدفها اني كَدرت اعرف فقط 13 واحد شركة موزعه كل دومين على سيرفر شكل يعني صعب واحد يعرف من الDNS لكن جربت مجموعة اكستينشنات بشكل عشوائي وطلعن الي هذني شغالات فيسبوك تسجيل الدخول
ya.ru
yandex.by
yandex.co.il
yandex.com
yandex.com.tr
yandex.kg
yandex.kz
yandex.lt
yandex.md
yandex.ru
yandex.tm
yandex.ua
yandex.uz
يعني هسه ايميلك firstname.lastname@example.org العادي تكَدر تبدل الYandex.com بواحد من الدومينات الفوك وتنطي لاي شخص يرسلك ايميل او تسجل بخدمة ورح يوصلك المسجات على نفس الايميل الرئيسي yandex.com اني متاكد همه مسوين لكل اكستينشن ccTLD (نطاق دولة من حرفين) هالشي لكن ماجربت اذا ناوي تجرب وتعرف ان هذه الدومين يشتغل على الMail forwarding لو لا شلون مستقبلاً ؟ تجي تفتح ايميل ثاني ب yandex وتختار ارسال رسالة لما تكتب الايميلات تلقائياً Yandex رح يخلي avatar للايميلات بيها forwarding نفس الصورة اللي خالها بايميلك الرئيسي واللي مابيهن Forwarding رح تظهر بدون صورة فقط اول حرف.
اني استخدم YA.RU لما احد يطلب ايميل عسريع للتواصل خاص فقط ( وليس بالمواقع ) لان سهل كلش للمقابلي حتى يحفظه وفيكة مثل email@example.com تكَدر تستخدمه لما احد يطلب ايميلك عسريع وتستخدم البقية مثل مكَلنا سابقاً كل ايميل لجهة معينة حتى تكشف السبام او الداتابريج اذا صار عليك بكل سهولة.
أيضا باستخدام متصفحات الانترنت تكَدر تدخل لأيميلك من خلال رابط الدومين Mail.Yandex ورح يحولك بشكل تلقائي للتطبيق او ايميل مناسب وهذه الاكستينشنات جزء كبير من مستخدمين الشركة هذه #مايعرفوها لان مارح تظهر لاي مستخدم الا اللي داخل #روسيا ويفتح اعدادات حسابه باستخدام yandex.ru لكن ك مفعول هي تشتغل مسموح بيها على كل يوزرية بالعالم لذلك تعتبر Trick غير معلن عنه مثل مال كَوكَل.
زين خلي نحجي على انواع الايميلات ضروري لازم تعرفوها كمعلومات.
اكو نوعين من الايميلات تجذر الى افرع ومميزات كثيرة
◄ الاولى: Free Email اللي هو جيميل او هوتميل وغيرها (ينشمل وياه الـPEM – Private Electronic mail مثل بروتون ميل)
كل الايميلات المشهورة يسموها Free Emails وهذه النوع من الايميلات المجانية هي غير محببة من قبل الشركات والبزنز B2B لكن لسوء الحظ وزاراتنا وشركاتنا العراقية التعبانة تستخدم البريد المجاني لعدم البحث وايجاد او الصرف على الميل بروفايدرز.. لكن لازم تعرف ان اذا فديوم قدمت على بزنز او شغل وكلولك بالتسجيل او استمارة ( Free Emails Not accepted ) معناه دربالك تسجل ب ايميل مجاني مثل جيميل وياهو والبقية لانه مرفوض لازم تشترك بالنوع الثاني اللي حشرحه هسه..
◄ الثانية: هي الـPrivate Emails وهذه رح اشرح بيها نوعين فقط من بينهن حتى ليطول بوست
اول شي هو اخذ دومين خاص بيك وربط ميل بروفايدر على الدومين يعني موقع الكتروني وتستخدمه ل ايميلات وهنا لازم تعرف ان الدومين بتركيا معروف ان السبام بيه قليل ومسموح لجهات محددة بس وبيه معاملة دوخة في سبيل التقليل من حالات نصب واحتيال لكن عدهم شغلة حلوة مسموح للعوائل الكبيرة ان تاخذ دومينات نطاقات تركية باسم العائلة مثلاً مثلاً تكَدر تقدم باسم العائلة مالتك على دومين .com.tr مقابل تحصل عليه بمبلغ بسيط جداً تقريباً 2$ بالسنة وتربطه على Mail Provider وتنطي ايميلات للعائلة استخدام هذه الشي يسمح بالخصوصية الكاملة والحماية من فقدان البريد لان المالك لهذه البريد هي نفس العائلة.
النوع الثاني هو للبزنزجية الثكَال او الناس اللي ترفض مشاركة مستمسكاتها اونلاين او ويه اي شخص اخر ورجال الاعمال والناس تهتم بلبرايفسي مالتها مسموح الهم بالحصول على شيء اسمه Registered electronic mail (REM) او بالتركي Kayıtlı Elektronik Posta Adresi (KEP) هذه النوع من الايميلات هو الاقرب لامتيازات البريد الالكتروني الحكومي GOV من نواحي بسيطة اللي يكَدر المواطن يحصل عليه بدون ان يكون موظف حكومي واللي يكَدر من خلاله يتعامل مع بنكه بالاوراق الرسمية والعقود بعلم البنك دون مراجعتها او تسليمها..
زين شون يحصلها ؟ ببساطة هذه الايميل تاخذه من البنك مالتك اذا كان يدعم الخدمة مثل ما الطالب ياخذ ايميل الطالب EDU.IQ من جامعته او مدرسته انت تاخذ هذه الايميل من البنك الخاص بيك يحمل اسمك ولقبك وكافة معلوماتك بالاضافة الى انه داخل بشبكات الKYC (Know your customer) يعني الايميل هذه وين متسجل بيه بداخل نتورك الKYC رح يتم تاكيد حسابك مباشرتاً لان بنك مالتك مشارك مستمسكاتك بشكل امن مسبقاً مع الجهة المعنية ضمن شبكة.. الموضوع يعتمد على النتورك داخل بيه البنك تماما نفس بطاقتك لما تنقبل بموقع وماتنقبل بثاني لانها ماداخله بنفسك نتورك بنوك او شركة وسيطة متعاملة ايميلك نفس الشي بعد ما تاخذة غالباً مارح تحتاج ترسل اي identity خاصة بيك لتحقيق من هويتك ولما تسجل بموقع رح يتم قبولك او تجاوز verification بشكل الي كون اللي مسجل بالايميل مسبقاً بياناته مسجل بشركة KYC
ومسبقا احنا مسوين موضوع عن شركات الKYC الاشهر والارخص لموقعك يعني اليوم انت اذا ابو بزنز وموقع بسهولة هم رح تكدر تخلي هاي الميزة في حال تريد KYC من زبائنك رح يكدرون يسجلون بالايميل بدون ميشاركون اي داتا عن طريق سيرفرك او جانبك وتتحمل قانونياً هذه المسوؤلية مال حفظ مستمسكاتهم (غلسوا على هذه جزء بالعراق مامشمول بهيج تطور)..
من ناحية الحماية او الية العمل الايميل هذه لازم تعرف انه تختلف قوانينه من بنك لثاني فيسبوك تسجيل الدخول وبعد ان بحثت عن حواليه طلع ان اغلب البنوك تحظر ال SMTP port (Outgoing Messages) اي بمعنى متكدر ترسل ايميل (اعتقد مو متاكد) يمكن حتى لا تقل جودة الدومين بالسبام والك حق بالاستلام فقط عن طريق بروتوكول الPOP3 اللي يخليك تفتح الايميل من خلال جهاز واحد فقط والايبي لازم يكون نفس الايبي المسجل بحسابك البنكي لما تفتحه.. اكو تعليقات تكول بمنتدى BHS ان هناك موظف يتابع كل الايميلات تجيك في حال اكو نصب او شخص يريد يسرقك او شخص دازلك عقد ويريد بنك يكون وسيط. يمكن هالطريقة تتجاوز سالفة الخصوصية لكن هو من اسمه (ديكلك اني خدمة بريد إلكتروني بدائرة مغلقة ذات صلاحية مشروعة).
بالنهاية فقط لازم تعرف ان هذا الايميل ميكون مجاني غالباً يكون بفلوس واللي عدهم بنوك طاكَه او ارقام عالية بلبنك اكيد يجيهم بلاش لحمايتهم.. علماً ان هذه الايميل تستخدمه مو حتى تشترك بنتفلكس او سبوتفاي وانما بالامور الرسمية فقط بايبال بلوكتشين منصات الاستثمار والامور بيها فلوس وغيرها من منصات المالية اعتقد هي مناسبة الها والظاهر ان شركات السكيورتي الخاصة بلبنوك اكتشفت ان هاي افضل حل لحماية رجال الاعمال وفلوسهم.. واذا تسالني عن افضل بنكين يقدم هالخدمة ف ماعندي تجربة شخصية بيهن للاسف لكن حسب النتائج Bank Of America و garanti bbva هنه افضل بنكين يتمتعون بمزاية كثيرة..
اسف عالاطالة ودمتم سالمين في حفظ البرايفسي.